alexandrainst/scandi-wiki huggingface dataset:
New Miami Stadium

Hard Rock-stadionet (engelsk: Hard Rock Stadium) er hjemmebane til Miami Dolphins, Florida Marlins og Miami Hurricanes. Orange Bowl spilles også på dette stadionet. Stadionet ligger utenfor Miami sentrum, i Miami-Dade County.
Tidligere navn på stadionet er Joe Robbie Stadium, Pro Player Park, Pro Player Stadium, Dolphins Stadium, Dolphin Stadium, Land Shark Stadium og Sun Life Stadium.

Super Bowl 
Super Bowl har blitt spilt på Hard Rock 5 ganger:
XXIII – San Francisco 49ers 20, Cincinnati Bengals 16
XXIX – San Francisco 49ers 49, San Diego Chargers 26
XXXIII – Denver Broncos 34, Atlanta Falcons 19
XLI – Indianapolis Colts 29, Chicago Bears 17
XLIV – New Orleans Saints 31, Indianapolis Colts 17

Referanser

Eksterne lenker 
 

Fotballstadioner i USA
Idrettsanlegg i USA
Sport i Florida
Miami
Byggverk i Florida
«Havmannen»

«Havmannen» er én av skulpturene i Skulpturlandskap Nordland. Skulpturen ble skapt av den engelske kunstneren Antony Gormley og er plassert i Ranfjorden ca. 15 meter fra strandkanten i Mo i Rana i Rana kommune i Nordland fylke. Skulpturen er av granitt, veier 60 tonn og har en høyde på 10,15 meter. «Havmannen» ble avduket den 6. mai 1995.

Bakgrunn og beskrivelse
Opprinnelig var det meningen å lage skulpturen i stål fra den malmbaserte stålindustrien i Mo i Rana. Omstillingen i Rana med nedleggelsen av Norsk Jernverk gjorde at dette ikke kunne realiseres, og skulpturen ble i stedet hugget ut i stein ved Lødingen steinindustri med hjelp av to steinhuggere fra Litauen. «Havmannen» ble laget av ni deler, som ble transportert til Rana høsten 1994. Den ble dermed Antony Gormleys første store skulptur i stein.

Vinteren 1994–1995 ble det satt opp store undersjøiske fundamenter, og lange pæler som skulle sørge for at skulpturen stod stødig i sjøen. Grunnen er av kvikkleire og pælene måtte slås ned til fast grunn. Monteringen av skulpturen startet våren 1995. Den opprinnelige planen var å plassere «Havmannen» lengre ut i sjøen, men dette var ikke mulig grunnet kvikkleiren. 

«Havmannen» skapte stor lokal debatt, med mange leserinnlegg og mer enn 300 dikt i Rana Blad. Deriblant var bruken av offentlige midler til prosjektet omstridt. Mange leserinnlegg dreide seg om skulpturens utseende, deriblant at den manglet en penis.

Under avdukingen var det omkring 1100 til stede, med urfremførelse av musikk og dans.

Når tidevannet står på det høyeste, når det opp til «Havmannens» lår. Den står vendt med ryggen mot byen, skuende ut fjorden mot det åpne havet. Den ser ut til å være falt i sine egne tanker, og gjenspeiler de erfaringer og de eksistensielle opplevelser vi som individer ikke kan dele med andre.

«Havmannen» har bidratt til etablering av Havmanndagene, et kulturelt arrangement som avvikles hvert år i begynnelsen av mai. Den nordnorske bokprisen Havmannprisen deles ut hvert år.

Referanser

Se også
 Skulpturlandskap Nordland
 Havmanndagene, en kulturfestival i Mo i Rana
 Havmannprisen, den nordnorske bokprisen
 Havmann, fabelvesen
 «Havmannen», dansk-norsk fregatt senket 1683

Eksterne lenker 
 

Skulpturlandskap Nordland
Kultur i Rana
SART

Radartransponder er en del av nødradioutstyret i GMDSS systemet for maritime fartøy. SART (Search And Rescue Radar Transponder) gjør det lettere å se mindre objekter i sjøen som gjerne er for små til å gi ett godt ekko på Radar bildet. Flåter eller andre Redningsfarkoster ligger lavt i vannet.

Frekvensbånd og presentasjon
SART`en slås på til stand-by modus og vil kun sende når den blir truffet av radar bølger. Den reagerer kun på radarbølger fra en 3cm ( x-bånd – 9 GHz) radar. Signalet den sender ut vil da vises som 12 blip på radarskjermen, stiplet linje når den ligger ett stykke unna som vil vokse til fullstendige sirkler når en har kommet frem til transponderen. Den stiplet linjen vil gjøre det mulig å peile retningen til transponderen.

Rekkevidde
Hvis man setter opp skipets radar antenne på 15m høyde, og transponderen 1m over havoverflaten vil signalet rekke 5nm i gjennomsnitt. Rekkevidden kan bli redusert om den plasseres sammen med redarreflektor, og IMOs anbefaling er å plassere disse på forskjellige flåter.

 Liggende i bunnen av Flåten: Ca. 1,8nm
 Stående i bunnen av flåten: 2,5nm
 Liggende i sjøen: 2,0nm

Operasjonskrav
Transponderen skal være konstruert etter standarder satt av IMO, CCIR og IEC.
 Frekvensområde 9200-9500 MHz
 96 timer ved standby, 8 timer når den aktivert
 Horisontal polarisering
 Responssignal på 12 ekko
 Utgangseffekt over 400 mW EIRP

Test
Test av transponderen skjer etter følgende oppsett:
 3cm radarens rekkevidde settes til 6 eller 12 nm
 Aktiver transponder ved å sette bryter i test
 Det skal være 12 eller 24 synlige ringer på radar bildet
 Hørbar lyd og en indikator vil blinke

Eksterne lenker
 Jotron Group - SART

GMDSS
Trådløs kommunikasjon
Nødkommunikasjon
Manuduksjon

Manuduksjon (av latin manuducere «føre ved hånden») vil si å veilede studenter privat. Den som manuduserer kalles en manuduktør, den som blir veiledet en manudusent. Manuduksjon var et vanlig fenomen ved universitetet i Kristiania og andre nordiske universiteter på 1800-tallet, men begrepet brukes også i dag, for eksempel om forelesninger som retter seg inn mot eksamen.

Manduktørens oppgave er å hjelpe studenten frem mot eksamen. Manuduksjon kunne være måte å skaffe inntekter på for eldre studenter eller ferdige kandidater. For eksempel klarte den fattige Anton Martin Schweigaard seg gjennom studieårene ved å manudusere.

Kilder
 

Pedagogikk
Latinske ord og uttrykk
Swedish International Liberal Centre

Swedish International Liberal Centre (Silc) er en svensk stiftelse som arbeider med demokratibistand utfra et vestlig-liberalt ståsted. Silc er knyttet til det politiske partiet Liberalerna. 

Senteret har kontakt med partier, organisasjoner, institusjoner og enkeltpersoner om menneskerettighetsspørsmål. De viktigste samarbeidspartnerne er i Russland, Venezuela, Bolivia, Usbekistan, Egypt, Jordan, Georgia, Armenia, Ukraina og Hviterussland. 

Silc sender valgobservatører til utlandet og henter utenlandske observatører til nordiske valg, blant annet det norske stortingsvalget 2009.

Sammen med Kristdemokratiskt internationellt centrum (KIC) har Silc støttet politiske fanger på Cuba og deres familier. 

Silc er registrert som samarbeidspartner med Den Liberale Internasjonale.

Stiftelsen driver også Silc förlag.

Eksterne lenker 
 

Liberalisme
Svenske organisasjoner
Brødrene Dal på vikingtokt

Brødrene Dal på vikingtokt er et musikkalbum utgitt av KLM i 1997 musikken er fra forestillingen Brødrene Dal og Vikingsverdets forbannelse som ble spilt samme år på Tusenfryd.

Sporliste

 «Vi er brødrene Dal» 4:04 (Graf/Lystad/Mjøen)
 «Reisesekken» 3:25 (Graf/Lystad/Mjøen)
 «Granbarkebirkebeiner-rap» 4:08 (Graf/Lystad/Mjøen)
 «Tidsmaskin» 4:01 (Graf/Lystad/Mjøen)
 «Norges ukjente konger» 3:36 (Graf/Lystad/Mjøen)
 «Brumund steller hjemme-blues» 2:36 (Graf/Lystad/Mjøen)
 «Viking-Arne» 3:26 (Graf/Lystad)
 «Seigmann» 1:34 (Mjøen)
 «Kristin Lavvanssdatter & Sigurd Høyvannsbukser» 2:43 (Adrian), sunget av Benedicte Adrian og Rolf Graf
 «Vikingsverdet Tyrfing» 3:12 (Graf/Lystad/Mjøen)
 «Viking viking skip skip» (Chirpy Chirpy Cheep Cheep) 3:25 (Stott/Cassia/Fabi, norsk tekst: Lystad/Mjøen)
 «Når enden er god» 3:46 (Graf/Lystad/Mjøen/Adrian)

Medvirkende

KLM
 Trond Kirkvaag - sang, kor
 Knut Lystad - sang, kor, låtskriver
 Lars Mjøen - sang, kor, låtskriver

Øvrige medvirkende
 Benedicte Adrian - sang, kor, låtskriver
 Rolf Graf - sang, kor, låtskriver, produsent, arrangement, dirigent, gitarer, trommer, bass, keyboard, mastering
 Åse Karin Hjelen - kor, vokal på Når enden er god
 Mats Johansson - el.gitarer og ak.gitarer
 Jorun Erdal - kor
 Christine Meyer - kor
 Hans-Olav Solli - vesentlig hesere kor på Vikingsverdet Tyrfing
 Moxheimjentene - barnekor
 Åshild Breie Nyhus - flatfele på Granbarkebirkebeinerrap
 Hans Olav Gorset - fløyter i alle fasonger
 Petter Wettre - tenorsaksofon 
 Christer Frögren - smørsang på Viking Arne
 Morten Lund - mastring 
 Per Alver - foto
 Arild Sæther - illustrasjon
 Tom Friberg - design

Eksterne lenker
 Brødrene Dal på vikingtokt

KLM-album
Brødrene Dal
Musikkalbum fra 1997
Operasjon Cobra

For den norske filmen fra 1978, se Operasjon Cobra (film)

Operasjon Cobra er kodenavnet på en offensiv som ble igangsatt av 1. amerikanske armé under general Omar Bradley åtte uker etter landgangen i Normandie på D-dagen under andre verdenskrig. Operasjonens hensikt var å trenge gjennom det tyske forsvaret, som holdt styrkene innesperret i brohodet i Normandie, mens den tyske hær var optatt av den britiske og canadiske aktivitet omkring byen Caen. Etter et gjennombrudd ville 1. armé kunne trenge inn i Bretagne, opprulle de tyske flanker og befri seg for de begrensninger som fulgte med det å operere i det normanniske bocage-landskap.

Beskrivelse
Etter flere timers forsinkelse på grunn av dårlig vær, begynteoperasjon Cobra den 25. juli med et konsentrert luftbombardement fra 1 000 allierte fly. Britiske og canadiske støtteoffensiver hadde trukket hovedparten av de tyske pansrede reserver vekk fra den amerikanske sektor, og den tyske side manglet generelt både mannskap og materiell. Enheter fra 7. amerikanske korps gjennomførte det innledende angrepet med to divisjoner, mens 1. armekorps gjennomførte støtteangrep for å fastholde de tyske enhetene, hvor de stod.

Fremgangen var langsom den første dagen, men motstanden begynte å bryte sammen, da først den tynne forsvarslinjen var blitt gjennombrutt. Den 27. juli var hovedparten av den organiserte motstanden brutt og 7. og 8. amerikanske korps rykket raskt frem og avskar Cotentinhalvøya. Den 31. juli hadde 19. amerikanske korps nedkjempet de siste tyske enheter på 1. armés front, og Bradleys tropper var endelig fri fra bocagen.

Senere tyske motangrep fra feltmarskalk Günther von Kluges styrker, hvorav det blodigste hadde kodenavnet Operasjon Lüttich og ble igangsatt den 7. august mellom Mortain og Avranches, hadde ikke noen varig effekt utover å svekke von Kluges styrker ytterligere, og den 8. august kunne den nylig aktiverte 3. amerikanske armé innta byen Le Mans, som tidligere hadde huset den tyske 7. Armés hovedkvarter.

Operasjon Cobra endret kampen i Normandie fra å være en kamp mellem infanteri til å være en hurtig manøvrekrig, førte til etablering av Falaise-lommen og gjorde den tyske stillingen i Nordvestfrankrike umulig å holde. Operasjon Cobra og de etterfølgende offensivene fra den 2. britiske og den 1. canadiske armé ble således avgjørende for de alliertes seier i felttoget i Normandie.

Litteratur 
 
 
 
 
 
 
 
 
 
 
 
  
 
 
 
 
 
 
 
 
 
 
 

Slag under andre verdenskrig
Norton 360

Norton 360 er en samling sikkerhetsprogrammer for PC-er utviklet av Symantec. Programmet markedsføres som en «alt-i-ett-sikkerhetssuite» som består av brannmur, beskyttelse mot phishing og antivirusprogramvare som skal kunne oppdage og fjerne skadelig programvare. Den skiller seg fra Norton Internet Security ved at Norton 360 også inneholder en backupløsning og programvare for vedlikehold av PC.

Eksterne lenker
 

Proprietær programvare
Sikkerhetsprogramvare
Frederick Winslow Taylor

Frederick Winslow Taylor (født 20. mars 1856, død 21. mars 1915) var en amerikansk ingeniør, og opphavsmann for den såkalte taylorismen på begynnelsen av 1900-tallet.

Taylorismen, eller vitenskapelig arbeidsdeling, innebærer at industriprodukter skal bære preg av vitenskapelig utformete metoder og at alt tankearbeid skal flyttes fra verkstedgulvet til ulike planleggingsavdelinger. Den beste ledelsen er ifølge Taylor den som er basert på riktig vitenskap, ellers kan produksjonen bli ineffektiv, hvilket i sin tur fører til økonomisk tap. Hovedmålet med ledelse i bedrifter er å sikre optimal velstand for både arbeidsgiver og ansatt. Effektiviseringen av masseproduksjonen, som samlebåndsproduksjonen i industrien, er sterkt påvirket av Taylors tankegang.

Se også 
 Fordismen

Referanser

Eksterne lenker 
 

Ingeniører fra USA
Deltakere for USA under Sommer-OL 1900
Golfspillere under Sommer-OL 1900
Personer fra Philadelphia
Fødsler i 1856
Dødsfall i 1915
Taylorisme

Taylorisme, eller vitenskapelig arbeidsdeling (scientific management), er betegnelsen på en metode for planlegging av produksjon under industrialiseringen. Den ble introdusert i boken The Principles of Scientific Management (1911) av den amerikanske ingeniøren Frederick Winslow Taylor (1856–1915).

Vitenskapelig arbeidsdeling innebærer at industriprodukter skal bære preg av vitenskapelig utformede metoder, og at alt tankearbeid flyttes fra verkstedgulvet til ulike planleggingsavdelinger. Den beste ledelsen er ifølge Taylor den som er basert på riktig vitenskap, ellers kan produksjonen bli ineffektiv, hvilket i sin tur fører til økonomisk tap. Hovedmålet med ledelse i bedrifter er å sikre optimal velstand for både arbeidsgiver og ansatt. Effektiviseringen av masseproduksjonen på 1900-tallet, som samlebåndsproduksjonen i industrien, var sterkt påvirket av Taylors tankegang.

Taylor blir i dag i stor grad kritisert for sitt menneskesyn, da han baserte teoriene sine på en grunntanke om at menneskets eneste motivasjon er økonomi, og at det har en naturlig tendens til unnasluntring.

I dag brukes begrepet taylorisme om arbeidsorganisasjoner med høy grad av spesialisering og sentralisering.

I 1918 ble en forskningsorganisasjon kalt "Masaryk Academy of Work" (Masaryk Academy of Labour) grunnlagt i Praha for å studere dette problemet.

Referanser

Se også
 Fordisme
 Fremmedgjøring
 Hawthorneeffekten

Organisasjonsteori
Sosiologi
El Palmar-demningen

El Palmar-demningen er en demning med et vannkraftverk i elva Negro i Uruguay, og driftes i samarbeid med Brasil. Demningen ligger ved tettstedet Pueblo Palmar på grensa mellom fylkene Río Negro i nord og Soriano i sør. Vannkraftverket heter formelt Constitución vannkraftverk (Represa Hidroelectrica Constitución).

Anlegget ble startet utbygd i 1977 og ferdigstilt i 1982, og er landets nest største kraftverk målt etter installert kapasitet med sine 660 MW fordelt på tre turbiner. Halvparten av kraften leveres til hvert av de to landene. Reservoaret som demmes opp er landets nest største innsjø.

Demningen er 2.080 meter lang, og 45,5 meter høy. Reservoaret som demmes opp har et areal på 320 km², mens nedbørfeltet som utnyttes er 62.950 km². På stedet er årlig i gjennomsnitt 1.170 mm nedbør, og vannføringen i elven er 458 m³/sek. Vertikalt hydraulisk fallhøyde er på 27,5 meter.

Dette er det nederste, og samtidig største kraftverket på Río Negro, de øvrige er Gabriel Terra-demningen (øverst) på 148 MW, og Baygorria-demningen (i midten) på 108 MW.

Se også
Liste over verdens største vannkraftverk

Eksterne lenker
 Industcards – Uruguay – besøkt 1. januar 2012.
 «Uruguay, Energy» Library of Congress, besøkt 29. januar 2010.
 Omfattende beskrivelse med bilder (spansk)

Demninger i Uruguay
Vannkraftverk i Uruguay
Kraftverk etablert i 1982
1980-årene i Uruguay
Gabriel Terra-demningen

Gabriel Terra-demningen er en demning med et vannkraftverk på elva Negro i Uruguay. Anlegget ble ferdigstilt i 1945–1948 og er landets tredje største kraftverk målt etter installert effekt, som er 148 MW. 

Reservoaret Rincón del Bonete som demmes opp av demningen, er landets største innsjø, og anlegget ligger ved tettstedet Rincón del Bonete litt ovenfor den større byen Paso de los Toros, på grensen mellom fylkene Tacuarembó i nord og Durazno i sør.

Vannkraftverket heter formelt Dr. Gabriel Terra vannkraftverk.

Dette er det øverste og samtidig nest største kraftverket på Río Negro, de øvrige er El Palmar-demningen (nederst) på 660 MW, og Baygorria-demningen (i midten) på 108 MW.

Se også
Liste over verdens største vannkraftverk

Eksterne lenker
 Industcards – Uruguay – besøkt 1. januar 2012.
 «Uruguay, Energy» Library of Congress, besøkt 29. januar 2010.

Demninger i Uruguay
Vannkraftverk i Uruguay
Durazno (departement)
Tacuarembó (departement)
Kraftverk etablert i 1948
1940-årene i Uruguay
Baygorria-demningen

Baygorria-demningen er en demning med et vannkraftverk på elva Negro i Uruguay. Anlegget ble ferdigstilt i 1962 og utvidet i 1988, og er landets fjerde største kraftverk målt etter installert effekt, som er 108 MW. 

Anlegget ligger på grensen mellom fylkene Río Negro i nord og Durazno i sør. Dette er det midterste, og samtidig tredje største kraftverket på Río Negro, de øvrige er El Palmar-demningen (nederst) på 660 MW, og Gabriel Terra-demningen (øverst) på 148 MW.

Se også
Liste over verdens største vannkraftverk

Eksterne lenker
 Industcards – Uruguay – besøkt 1. januar 2012.
 «Uruguay, Energy» Library of Congress, besøkt 29. januar 2010.

Demninger i Uruguay
Vannkraftverk i Uruguay
Kraftverk etablert i 1962
Durazno (departement)
Río Negro (departement)
1960-årene i Uruguay
Kraftverk etablert i 1988
1980-årene i Uruguay
Musica Celines

Musica Celines er et Bergensbasert barokkensemble med Cecilie Haukedal-Naismith og Ines Maidre som eneste faste medlemmer.

Den øvrige besetningen varierer, noen samarbeidspartnere er Emma Alter (barokkfiolin), Ricardo Odriozola (fiolin), Dag Eriksen (fiolin), Kristin Mulders (mezzosopran), Bettina Smith ( mezzosopran), Anne Rongy (viola da gamba), Bodil Erdal (cello), Eline Sundal (barokkcello / viola da gamba) og 
Hans Gunnar Hagen (bratsj). Ensemblet har blant annet spesialisert seg i å lage egne arrangementer av tidligmusikk. Ensemblet arrangerer ofte kirkekonserter i Bergen. Ensemblets leder og initiativtaker er Cecilie Haukedal-Naismith.  Hun har fire års grunnutdanning fra Griegakademiet i Bergen (bachelor) og studerte i perioden 1999 – 2004 ved Conservatorium van Amsterdam hvor hun studerte blokkfløyte med Saskia Coolen og barokkfiolin med Fiorenza di Donatis. Etter fem års studier tok hun Master of Music-grad med spesialisering innen improvisasjons- og diminusjonspraksisen i perioden 1535 – 1655.

Ines Maidre studerte orgel med professor Daniel Roth ved Ecole Niedmeyer i Frankrike og barokkinterpretasjon på cembalo med Hans Knut Sveen på Griegakademiet med avsluttende eksamen over Frescobaldis toccatastil. Hun har turnert som organist i Europa og Syd-Amerika, har spilt inn en rekke CD-er med estisk musikk. I 1995 ble hun tildelt en pris fra Eesti Kultuurkapital for sitt orgelspill. Hun underviser ved Griegakademiet i Bergen. 

Ensemblet har vært benyttet i en Cantateserie  under høymessen i Domkirken i regi av Bergen Domkirke.  Ensemblet fremfører et variert program under sine konserter med suksess. De er og medlemmer i foreningen Antikk Musikk som arrangerer konserter i ulike arenaer i Bergen

Eksterne lenker 
Musica Celines' hjemmeside

Norske kammermusikkgrupper
Etableringer i 1995
Bjørkebladruller

Bjørkebladruller (Deporaus betulae) er en bille tilhører snutebladrullere (Rhynchitinae) i gruppen snutebiller (i vid forstand) (Curculionoidea). Disse billene har munnen forlenget i en lett gjenkjennelig snute. Bjørkebladruller er utbredt i Europa, Asia og i Oseania. Den mangler på det amerikanske kontinentet. Den er vanlig i hele Norge.

Bjørkebladruller er en liten helt svart bille, bare omtrent 4 mm lang.  Kroppen er pæreformet og rund, Hodet er ikke avsatt med en innsnøring, men går glatt over i bakkroppen. Hodet med munnen er forlenget i en lett gjenkjennelig snute. Antennene er svakt kølleformet og er festet omtrent midt på den lange snuten. De mangler knekken, slik som de er hos de fleste andre snutebillene.

Den lager et larvebol ved å rulle bladet sammen til en rørform. Dette gjør den ved å skjære opp bladets to halvdeler inn til sentralnerven midt i bladet. Først rulles den ene halvdelen sammen, deretter den andre utenpå den første. Ofte blir sentralnerven også delvis avgnagd, slik at bladrullen blir hengende rett ned. rullen vil etterhvert visne og bli brun. Inne i rullen legger bladrulleren 4-6 egg. 

Larvene er uten bein og er lyse, gul-hvite på farge. De lever av bjørkeblad.

Referanser

Eksterne lenker 
 
 Bjørkebladruller - Fauna Europaea

Snutebiller
Biller formelt beskrevet i 1758
Dyr formelt beskrevet av Carl von Linné
Code

Code er et engelsk/norsk black metal-band startet i 2002. 

Bandet ga ut sin første demo, Neurotransmissions: Amplified Thought Chemistry, i mars 2002. Etterhvert fikk bandet kontrakt med Spikefarm Records på Spinefarm Records og ga ut albumet Nouveau Gloaming i juni 2005. Bandets andre album, Resplendent Grotesque, ble gitt ut i juni 2009 og ble nominert til Spellemannprisen 2009 i klassen metal.

Diskografi 
 Neurotransmissions: Amplified Thought Chemistry (2002) demo
 Nouveau Gloaming (2005, Spikefarm Records)
 Resplendent Grotesque (2009, Tabu/Tuba Records)

Medlemmer 
Nåværende medlemmer
 Wacian: vokal (2012–)
 Aort: gitar (2002–)
 Syhr: bassgitar (2010–)
 Lordt: trommer (2010–)
 Andras: gitar (2008–)

Tidligere medlemmer
 AiwarikiaR: trommer (2002–2006)
 Vyttra: gitar (2002–2006)
 Adrian Erlandsson: trommer (2007–2008)
 Alsvid: trommer (2007–2008)
 Vicotnik: bassgitar (2002–2010)
 Kvohst: vokal (2002–2006, 2008-2011)

Eksterne lenker 
 Code på MySpace

Norske black metal-band
Britiske black metal-band
Band etablert i 2002
2002 i Norge
2002 i Storbritannia
Daniel Viken

Daniel Kristiansen Viken (født 1979) er en norsk musiker og gitarist. 

Han er  som gitarist i punkrockbandet Nullskattesnylterne, hvor han har vært siden 2001. I 2006 dannet han, sammen med Eirik Engan og Ronny Grannes, bandet Grannes. I 2009 hedret han og Bjarne Brøndbo bandet Prudence med å framføre låta «14 pages», som er skrevet av Åge Aleksandersen. Daniel Viken er sønn av Frode Viken, som har skrevet noen låter for Grannes. I 2011 begynte han som gitarist for backingbandet til Terje Tysland og i 2015 forlot han Grannes. Faren Frode Viken døde i 2018 og Daniel Viken overtok farens plass i D.D.E..

Diskografi

Nullskattesnylterne 
 Juha Mieto (2001)
 Fortar, høgar, hardar (2003)
 Fortar, hardar, høgar (2004)
 Instinkt (2006)
 Skrot (2008)
Singler
 RBK (2006)

Grannes 
 Ingen vei tilbake (2006)
 Søttiåttenullnull (2013)
Singler
 Ingen vei tilbake (2006)
 Himmel'n te dæ (2006)
 5 minutt på TV (2008)
 Æ e den æ e (2011)
 Du og mæ (2011)
 Travel (2013)

Terje Tysland 
 Heile livet og mæ (2011)
 Bare kjærlighet (2015)

D.D.E. 
Album
By'n vi bor i – all de fine sangan (2014)
Singler
Damer og solnedganger (2014)
La det gro (2019)

Andre deltagelser 
 Turboneger-hyllest: Alpha Motherfuckers – A Tribute to Turbonegro (2001)
 Joaquin: Something About Her/Cheap Perfume (2003)
 Chuck Berry-hyllest: A Tribute to Mr. Rock (2005)
 Joachim Nielsen-hyllest: Det beste til meg og mine venner (2005)
 Joaquin: Perfume (2007)
 Rosenborg: Rosenborg Undergrunn (2009)
 Thomas Brøndbo: Vi trøng kvarainn (2012)
 Kent Aune: Full av fantasi (2014)
 Thomas Brøndbo & Nord-Trøndelag Kammerorkester: For kjærlighetens skyld Live (2018)

Referanser 

Norske gitarister 
D.D.E.
Personer fra Namsos kommune
Lørge miljøtunnel

Lørge miljøtunnel er en miljøtunnel på riksvei 19 (gamle riksvei 306) som forbinder E18 med Horten i Vestfold. Tunnelen er 200 meter lang og ble åpnet den 17. desember 2009.

Se også 
 Veitunneler i Norge
 Undersjøiske veitunneler i Norge

Referanser 

Veitunneler i Vestfold og Telemark
Veier i Horten
Riksvei 19
2009 i Norge
Tunneler åpnet i 2009
Hortenstunnelen

Hortenstunnelen er en veitunnel på riksvei 19 som forbinder E18 med Horten i Vestfold. Tunnelen er 703 meter lang og ble åpnet i 1993.

Referanser

Se også 

Veitunneler i Norge
Undersjøiske veitunneler i Norge

Veitunneler i Vestfold og Telemark
Veier i Horten
Riksvei 19
1993 i Norge
Tunneler åpnet i 1993